Alexandr Kim

**Alexandr Kim** (; s. 26. syyskuuta 2005 Astana, Kazakstan) on kazakstanilainen jääkiekkoilija, joka edustaa SM-liigajoukkue Ässiä. Hän on pelipaikaltaan oikea laitahyökkääjä. Kim laukoo oikealta.

Poriin 13-vuotiaana muuttanut Kim pelasi Ässien juniorijoukkueissa vuoteen 2025 asti, kunnes sai SM-liigasopimuksen. Vuosina 2023–2025 hän pelasi Pohjois-Amerikan juniorisarja NAHL:ssä tehden 65 ottelussa 41 tehopistettä. Hän on edustanut Kazakstania alle 20-vuotiaiden MM-kilpailuissa vuonna 2025.

## Ura
### Seuraura
Kim on HK Astanan kasvatti. Hän muutti äitinsä kanssa Suomeen ja siirtyi Porin Ässiin 13-vuotiaana vuonna 2019. Ensimmäisellä kaudellaan Kim pelasi Ässät Flames joukkueessa C2 AAA sarjaa tehden 28 otteluun 67 tehopistettä. Kaudella 2020–2021 hän pelasi Ässien U16-joukkueessa 24 ottelua tehden 27 tehopistettä. Seuraavalla kaudella Kim teki seuran U18-joukkueessa 39 ottelussa 34 tehopistettä. Kaudella 2022–2023 hän teki U18-SM-sarjassa 41 ottelussa 70 tehopistettä.

Kauden 2023–2024 Kim aloitti Ässien U20-joukkueessa. Hänestä tuli yhdessä joukkuetoverinsa Davlat Nurkenovin kanssa U20 SM-sarjan historian ensimmäiset kazakstanilaispelaajat. Kim pelasi siellä 20 ottelua tehden seitsemän tehopistettä, kunnes hän siirtyi Yhdysvaltoihin NAHL-junioriliigan Bismarck Bobcatsiin. Kim pelasi siellä 21 runkosarjaottelua tehopistein 4+3=7 ja yhdeksän pudotuspeliottelua tehopistein 1+3=4. Kaudella 2024–2025 hän nousi Bobcatsin varakapteenksi. Kim pelasi runkosarjassa 44 ottelua tehopistein 17+11=28. Hän jakoi joukkueensa sisäisen maalipörssin voiton Jakub Kopeckýn kanssa. Kim voitti kauden päätteeksi NAHL:n mestaruuden, Robertson Cupin.

Kaudeksi 2025–2026 Kim palasi Ässien U20-joukkueeseen. Hän onnistui U20 SM-sarjassa maalinteossa kymmenessä ottelussa peräkkäin, mikä on sarjan ennätys 13 vuoden tarkastelujaksolla. Kimin putki alkoi 17. lokakuuta 2025 ja päättyi 23. marraskuuta 2025. Ennätys oli aiemmin Ville Meskasen (yhdeksän ottelua) hallussa kaudelta 2013–2014. Kim valittiin U20 SM-sarjan marraskuun kuukauden pelaajaksi. 

Joulukuussa 2025 Kim teki Ässien kanssa kevääseen 2027 asti ulottuvan SM-liigasopimuksen, joka sisältää option Pohjois-Amerikan yliopistosarjoihin siirtymisestä kauden 2025–2026 jälkeen. Hän teki SM-liigadebyyttinsä 19. joulukuuta 2025 kotiottelussa Pelicansia vastaan. Kim merkittiin heti Ässien ykkösketjun oikeaan laitaan Jan-Mikael Järvisen ja Feetu Knihdin viereen. Hän sai ottelussa jääaikaa 17 minuuttia ja 21 sekuntia. Kim sai vastuuta myös ylivoimalla. Ottelu eteni voittomaalikilpailuun, jossa hän pääsi yrittämään maalintekoa kahdesti ja onnistui ensimmäisellä kerralla. Kimistä tuli SM-liigan historian toinen kazakstanilaispelaaja Igor Kuznetsovin jälkeen. Kim teki SM-liigauransa avausmaalin kolmannessa ottelussaan 27. joulukuuta 2025 HPK:ta vastaan. Ville Ahlgren valitsi hänet ottelun ykköstähdeksi. Kim palkittiin U20 SM-sarjan kauden 2025–2026 parhaana pelaajana, hyökkääjänä ja maalintekijänä sekä pistepörssin voittajana, minkä lisäksi hänet valittiin sarjan tähdistökentälliseen. Hän teki 61 ottelussa 39 maalia ja yhteensä 76 tehopistettä.

### Maajoukkueura
Kim pelasi alle 18-vuotiaiden IA-divisioonan MM-kilpailuissa vuonna 2023, jolloin hän voitti kultaa ja oli nostamassa Kazakstania seuraavaksi vuodeksi pääsarjatasolle. Kim pelasi myös alle 20-vuotiaiden IA-divisioonan MM-kilpailuissa vuonna 2024, jolloin hän voitti kultaa. Kim toimi Kazakstanin varakapteenina pääsarjatason turnauksessa vuonna 2025. 

## Tilastot

## Lähteet
*
*
*

### Viitteet